Der er ikke meget forandring i vejret i disse dage. Torsdag morgen står den nemlig endnu engang på vindstille og frostklart vejr i en stor del af landet. Temperaturerne ligger fra morgenstunden på mellem 3 graders varme og 4 frostgrader – lunest langs kysterne. Samtidig er det endnu en morgen, hvor der nogle steder ligger tågebanker, der lokalt kan give tæt tåge med en sigtbarhed under 100 meter. Vær derfor igen – ligesom onsdag – opmærksom i morgentrafikken, da tågen pludselig dukke op. Når først solen har fået bugt med tågebankerne er der udsigt til en dag med solrigt vejr i hele landet. Solen har fået magt Tågebankerne vil især genere i morgen- og formiddagstimerne, men efterhånden som solen kommer højere og højere op på himlen, forventes de fleste tågebanker at brænde væk. Det er et tegn på, at forårssolen har fået magt. Dog er der i kystområder risiko for havgus, når den opvarmede luft over landjorden bevæger sig ud over det køligere hav. Ellers er der udsigt til, at langt de fleste ved middagstid kan se frem til masser af sol på den danske forårshimmel. Lun eftermiddag En anden måde, hvorpå man kan mærke, at solen har fået magt, er eftermiddagstemperaturerne. Efter en kold morgen ventes temperaturerne i eftermiddag at stige til mellem 6 og 10 graders varme – lokalt endda lunere. Der er ikke særlig meget vind, og derfor vil man virkelig kunne mærke solens stråler varme igennem. Forårssolens varmestråler kan i eftermiddagstimerne mærkes i hele landet. I aftentimerne fortsætter det klare vejr mange steder, men langsomt kan der igen blive dannet tåge. Dog frisker vinden en smule, hvilket gør, at tågen sandsynligvis dannes mest inde over land.

Referat:
I Nordjylland kan man se frem til solrigt vejr og op til omkring 10 graders varme.